Document ID: 32012D0294

KOMMISSIONENS GENNEMFØRELSESAFGØRELSE
af 25. maj 2012
om EU-tilskud til medlemsstaternes 2012-programmer for fiskerikontrol, -inspektion og -overvågning
(meddelt under nummer C(2012) 3262)
(Kun den bulgarske, den danske, den engelske, den finske, den franske, den græske, den italienske, den lettiske, den litauiske, den maltesiske, den nederlandske, den polske, den portugisiske, den rumænske, den slovenske, den spanske, den svenske og den tyske udgave er autentiske)
(2012/294/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (1), særlig artikel 21, og
ud fra følgende betragtninger:
(1)
Medlemsstaterne har i overensstemmelse med artikel 20 i forordning (EF) nr. 861/2006 forelagt Kommissionen deres fiskerikontrolprogrammer for 2012 sammen med ansøgningerne om EU-tilskud til dækning af udgifterne til gennemførelse af projekterne i disse programmer.
(2)
Der kan ansøges om EU-tilskud til de foranstaltninger, der er omhandlet i artikel 8, stk. 1, litra a), i forordning (EF) nr. 861/2006.
(3)
Ansøgningerne om EU-tilskud er blevet vurderet for at se, om de er i overensstemmelse med reglerne i Kommissionens forordning (EF) nr. 391/2007 (2).
(4)
Der bør fastsættes maksimumsbeløb og satser for EU-tilskuddet inden for beløbsgrænserne i artikel 15 i forordning (EF) nr. 861/2006, og der bør fastsættes betingelser for ydelse af et sådant tilskud.
(5)
Medlemsstaterne er i overensstemmelse med artikel 21, stk. 2, i forordning (EF) nr. 861/2006 blevet bedt om at forelægge programmer, der vedrører finansiering af projekter inden for de prioriterede indsatsområder, der er anført i Kommissionens skrivelse af 14. oktober 2011, dvs. sporbarhed, validering og krydskontrol af data, måling af maskineffekt, udstyring af den ikke-industrielle fiskerflåde med fartøjsovervågningssystemer (FOS) og elektroniske registrerings- og indberetningssystemer (ERS).
(6)
På dette grundlag og som følge af de budgetmæssige begrænsninger er der givet afslag på de ansøgninger i programmerne, der vedrører EU-tilskud til ikke-prioriterede foranstaltninger, som f.eks. installering af automatiske identifikationssystemer (AIS) om bord på fiskerfartøjer, uddannelsesforanstaltninger og initiativer til forbedring af kendskabet til den fælles fiskeripolitiks regler og køb eller modernisering af skibe og luftfartøjer til fiskerikontrol.
(7)
For at fremme investeringerne inden for de indsatsområder, som Kommissionen har udpeget, og på grund af den økonomiske krises negative indvirkning på medlemsstaternes budgetter bør der inden for grænserne i artikel 15 i forordning (EF) nr. 861/2006 fastsættes en høj medfinansieringssats for de udgifter til ovennævnte prioriterede indsatsområder, der er anført i denne finansieringsafgørelse.
(8)
Inden for de prioriterede indsatsområder, der er udpeget af Kommissionen, har det vist sig, at det for de sporbarhedsprojekter, som medlemsstaterne har forelagt, er nødvendigt med en overordnet og koordineret strategi på medlemsstatsplan, før der kan ydes EU-tilskud. Bedømmelsen af disse sporbarhedsprojekter med henblik på ydelse af EU-tilskud er derfor udsat og vil blive omfattet af en supplerende finansieringsafgørelse, som skal udarbejdes i 2012.
(9)
For at være tilskudsberettigede skal automatiske lokaliseringsanordninger opfylde kravene i Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (3).
(10)
For at være tilskudsberettigede skal elektroniske registrerings- og indberetningsanordninger, der installeres om bord på fiskerfartøjer, opfylde kravene i gennemførelsesforordning (EU) nr. 404/2011.
(11)
Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur -
VEDTAGET DENNE AFGØRELSE:
Artikel 1
Genstand
Ved denne afgørelse fastsættes det, at der for 2012 kan ydes EU-tilskud til medlemsstaternes udgifter i 2012 til gennemførelse af overvågnings- og kontrolordningerne under den fælles fiskeripolitik, jf. artikel 8, stk. 1, litra a), i forordning (EF) nr. 861/2006.
Artikel 2
Afvikling af uindfriede forpligtelser
Medlemsstaterne foretager alle betalinger, som de anmoder om refusion af, senest den 30. juni 2016. Betalinger, som medlemsstaterne foretager efter denne dato, er ikke refusionsberettigede. Budgetbevillinger med forbindelse til denne afgørelse frigøres senest den 31. december 2017.
Artikel 3
Ny teknologi og it-net
1. Til dækning af udgifter til de i bilag I nævnte projekter vedrørende indførelse af ny teknologi og etablering af it-net med henblik på en effektiv og sikker indsamling og forvaltning af data vedrørende fiskeriovervågning og fiskerikontrol og kontrol af maskineffekt ydes der et tilskud på 90 % af de støtteberettigede udgifter inden for de beløbsgrænser, der er fastsat i nævnte bilag.
2. Til dækning af alle andre udgifter til de i bilag I nævnte projekter ydes der et tilskud på 50 % af de støtteberettigede udgifter inden for de beløbsgrænser, der er fastsat i bilaget.
Artikel 4
Automatiske fartøjslokaliseringsanordninger
1. Til dækning af udgifter til de i bilag II nævnte projekter vedrørende anskaffelse og installering om bord på fiskerfartøjer af automatiske lokaliseringsanordninger, der gør det muligt for fartøjsovervågningscentre at fjernovervåge fiskeriet ved hjælp af et fartøjsovervågningssystem (FOS), ydes der et tilskud på 90 % af de støtteberettigede udgifter inden for de grænser, der er fastsat i nævnte bilag.
2. Det i stk. 1 nævnte tilskud beregnes på grundlag af en pris på højst 2 500 EUR pr. fartøj.
3. For at være tilskudsberettigede i henhold til stk. 1 skal automatiske fartøjslokaliseringsanordninger opfylde kravene i forordning (EF) nr. 2244/2003.
Artikel 5
Elektroniske registrerings- og indberetningssystemer
Til dækning af udgifter til de i bilag III omhandlede projekter vedrørende udvikling, anskaffelse og installering af og teknisk bistand til de komponenter, der er nødvendige for elektroniske registrerings- og indberetningssystemer (ERS), som muliggør effektiv og sikker udveksling af data i forbindelse med overvågning og kontrol af fiskeriet, ydes der et tilskud på 90 % af de støtteberettigede udgifter inden for de beløbsgrænser, der er fastsat i nævnte bilag.
Artikel 6
Elektroniske registrerings- og indberetningsanordninger
1. Til dækning af udgifter til de i bilag IV nævnte projekter vedrørende anskaffelse og installering om bord på fiskerfartøjer af ERS-anordninger, der muliggør elektronisk registrering og indberetning af fiskeridata til et fiskeriovervågningscenter, ydes der et tilskud på 90 % af de støtteberettigede udgifter inden for de beløbsgrænser, der er fastsat i nævnte bilag.
2. Det tilskud, der er nævnt i stk. 1, beregnes på grundlag af en pris på højst 3 000 EUR pr. fartøj, jf. dog stk. 4.
3. For at være tilskudsberettigede skal ERS-anordninger opfylde kravene i gennemførelsesforordning (EU) nr. 404/2011.
4. For anordninger, der kombinerer ERS- og FOS-funktioner, og som opfylder kravene i gennemførelsesforordning (EU) nr. 404/2011, beregnes det i stk. 1 nævnte tilskud på grundlag af en pris på højst 4 500 EUR pr. fartøj.
Artikel 7
Pilotprojekter
Til dækning af udgifter til de i bilag V nævnte pilotprojekter vedrørende ny kontrolteknologi ydes der et tilskud på 50 % af de støtteberettigede udgifter inden for de beløbsgrænser, der er fastsat i nævnte bilag.
Artikel 8
Adressater
1. Denne afgørelse er rettet til Kongeriget Belgien, Republikken Bulgarien, Kongeriget Danmark, Forbundsrepublikken Tyskland, Irland, Den Hellenske Republik, Kongeriget Spanien, Den Franske Republik, Den Italienske Republik, Republikken Cypern, Republikken Letland, Republikken Litauen, Republikken Malta, Kongeriget Nederlandene, Republikken Polen, Den Portugisiske Republik, Rumænien, Republikken Slovenien, Republikken Finland, Kongeriget Sverige og Det Forenede Kongerige Storbritannien og Nordirland.
2. De forventede udgifter, den støtteberettigede del deraf og det maksimale EU-tilskud pr. medlemsstat er som følger:
(EUR)
Medlemsstat
Forventede udgifter til det nationale fiskerikontrolprogram
Udgifter til projekter udvalgt efter denne afgørelse
Maksimalt EU-tilskud
Belgien
610 000
410 000
345 000
Bulgarien
25 565
25 565
23 009
Danmark
3 462 722
2 656 563
2 350 599
Tyskland
5 971 900
181 000
162 900
Irland
52 370 000
270 000
163 000
Grækenland
12 110 000
6 040 000
5 400 000
Spanien
207 080
84 200
75 780
Frankrig
3 550 955
2 152 500
1 937 250
Italien
5 877 000
4 412 000
3 846 000
Cypern
65 000
65 000
38 500
Letland
17 856
17 856
13 400
Litauen
284 939
284 939
256 445
Malta
117 000
104 500
94 050
Nederlandene:
1 709 400
1 580 000
1 422 000
Polen
2 674 000
0
0
Portugal
3 379 192
539 979
485 981
Rumænien
615 000
430 000
367 000
Slovenien
204 800
185 800
145 700
Finland
2 500 000
1 987 500
1 584 750
Sverige
11 463 574
242 177
195 782
Det Forenede Kongerige
10 017 803
4 424 309
3 705 547
I alt
117 233 786
26 093 889
22 612 693
Udfærdiget i Bruxelles, den 25. maj 2012.

Labels: 7
6
12
18
15